cyanic-selkie/wikianc huggingface dataset:
Creditum
Tabella creditaria emptores sinunt emere sine pecuniam sibi portando. Vulgo, creditor nullam usuram imputat, dummodo debitor debitum ante finem mensis solvat. Quod hoc commodissimum est, multi tabellis creditariis quotidie utuntur loco pecunia physica. Profecto, hodie sunt qui putant tabella creditaria ut pecunia electronica fungi.
Кредитиране Darlehen Mutuo Кредит (позика)
1802
Mense Octobri
Venetae]]; natus est anno 1725.
Dixie Comitatus
Dixie Comitatus (Anglice:  Dixie County) est Floridae comitatus in Civitatibus Foederatis Americae 13827 incolarum (anno 2000). Comitatus, cuius caput est urbs Cross City, die 25 Aprilis 1921 creatus est. In hoc comitatu minima pars incolarum (accurate 4.4 %) haud Anglice domu loquitur.
Gelechiinae
Gelechiinae sunt subfamilia papilionum familiae Gelechiidarum, quae ab Henrico Tibbats Stainton anno 1854 descripta est.
Taxinomia
Inter subfamiliam sunt tribus et genera sequentia:
Duval Comitatus (Florida)
Duval Comitatus (Anglice:  Duval County) est Floridae comitatus in Civitatibus Foederatis Americae 778 879 incolarum (anno 2000). Comitatus, cuius caput est urbs Jaksonville, die 12 Aprilis 1922 creatus est. In hoc comitatu quasi decima pars incolarum (accurate 9.5 %) haud Anglice domu loquitur.
Murra
Murra (Graece μύρρα < Arabice مر mur), minus recte myrrha et murrha, est resina aromatica quarumlibet specierum parvarum arborum spinosarum generis Commiphorae, praecipue Commiphorae myrrhae.
Notae
Myrrh
Pandanus tectorius
Pandanus tectorius est species plantarum familiae Pandanacearum quae in regionibus ab Indonesia et Portu Macquarie in Nova Cambria Australi ad Terram Reginae in Australia, ad insulas Oceani Pacifici usque ad Havaios endemica est. Extensio geographica ignota est propter culturam: primi Polynesii eum fortasse in multis insulis remotis introduxerunt ubi nunc exstat.
Descriptio
P. tectorius est arbor quae ad 4 metra alta attingit. Truncus, spinosus et altitudine 4 m furcatus, habet radices aerias quae arbori pro ancora sunt. Folia plerumque sunt 90 cm longa et 5–7 cm lata, marginibus serratis.
Oecologia
Megacrania batesii, species insectorum familiae Phasmatidarum, solum hanc plantam habitat et comedit.
Upupa epops
Upupa (-ae, f.) epops (-opis, m.) est avis, sola familiae Upupidarum species. Latine quotidiana, haec avis non modo upupa, sed etiam epops vocatur, quod multi homines solent adhibere eius nomen Graecum,, quod quidem èpops legitur. Multi poetae abhinc antiqua tempora upupam ominosam avem esse putant.
Longitudo est 25 ad 29 centimetra, alis 44 ad 48 centimetra. Habitat Europam medioaustralem, Asiam, et Africam septentrionalem; hieme tropicos versus migrat. Victus in insectis latis, molluscis, araneis consistit.
Ei sunt plumae variis coloribus et cirrus luteus, qui se erigere potest. Facies est unica et singularis ut ea, si evolat, ore magnum papilionem referat. Upupa ruri vivit, in nemoribus et iuxta vias vitiumque ordines. Ea in afractis saxosis nidificat, et in arboribus lacunisque domorum.
Universitas Drexel
Universitas Drexel (Anglice: Drexel University) est universitas privata Philadelphiae Pennsilvaniae sita, ab Antonio Iosepho Drexel anno 1891 condita.
The Beatles
The Beatles, sive Beatuli, fuerunt grex musicus Anglicus, qui carmina pop-rock composuit et cecinit, Liverpolii anno 1960 conditus, anno 1970 tandem dissolutus est. Principales gregis sodales fuerunt Ioannes Lennon, Paulus McCartney, Georgius Harrison, et Ringo Starr. The Beatles fuerunt insignes per curriculum suum. Etiam nunc eorum musica multis gratissima est, etsi duo sodales mortui sunt. In Britannia, plusquam quadraginta singula carmina, et LP et EP, in maximis locis famae adposuerunt. Potentia sua, carmina componentes, in tredecim discis ostenditur, quos ei septem annos tantum venumdederunt, nimis igitur ingenii et numerorum habentes.
In primis The Beatles apud Cavern Club, paulo theatro Liverpolitano, sonabant; haud dubie laudata eorum facultas ad augendas turbas amantium eorum musicae. Sexagesimis annis, musicae popularis auditione crescente, iis carminibus bonus exitus fuit, musicae mercatus expansionis causa.
Beatlemania
Sic appellatur euphoria suscitata a puellis circum The Beatles annis ab 1963 ad 1965. Primo anno beatlemaniae carmina "Please Please Me" et "From Me To You" et "She Loves You", positiones honorificas facile accesserunt.
Nexus externi
🇬🇷
Laudes
Laudes (alia nomina: Laudis, Lauta , Lautum , Lacis, Laqueus, Laces) (Italiane: Laces; Theodisce: Latsch) est oppidum Italiae ac municipium, circiter 5 180 incolarum, in Regione Tridentino-Athesia Superiori/Tirole Meridionali et in Libera Provincia Bauzanensi (Alta Athesia/Tirolis Meridionalis) situm. Incolae Laudenses appellantur
Municipium pertinet ad Communitatem Comprehensorialem Venustanam et Municipium Mercatum vel Burgata est.
Sermones
Magna pars hominum ibi Germanice, quamquam multi etiam Italice loquuntur accurate:
Fractiones
Coldrano, Morter, San Martino al Monte, Tarres.
Municipia finitima
Castelbello-Ciardes, Martello, Senales, Silandro, Ultimo.
Escambia Comitatus (Florida)
Escambia Comitatus (Anglice: Escambia County) est Floridae comitatus in Civitatibus Foederatis Americae 294410 incolarum (anno 2000). Comitatus, cuius caput est urbs Pensacola, die 21 Iulii 1821 creatus est. In hoc comitatu minima pars incolarum (accurate 6.8 %) haud Anglice domu loquitur.
Rudolphus Paul
Rudolphus (vulgo:Rudolf) Paul (natus 30 Iulii 1893 Gerapolis, mortuus 28 Februarii 1978 Francofurti ad Moenum) vir publicus Theodiscus et sodalis primo DDP, deinde SED factionis fuit.
Scrobipalpula daturae
Scrobipalpula daturae est papilio familiae Gelechiidarum, qui a Zeller anno 1877 descriptus est. Endemicus est in Columbia.
Rudolphus Paul
Familia
Anno 1938 divortium fecit cum uxore Iudaica, quae anno 1945 ab Nazistis necata est.
Cursus honorum
Paul 7 Maii 1945 ab Americanis, qui in fine Belli Orbis Terrarum II Thuringiam expugnaverant, magister civium Gerapolis factus est. 16 Iulii eiusdem anni, postquam Unio Sovietica administrationem Thuringiae suscepit, Paul praeses ministrorum eius terrae factus est, successor Hermanni Brill, quem Amerciani praesidem ministrorum fecerant. Anno 1946 sodalis SED factus eodem anno legatus senatus terrae Thuringiae creatus est. Wernerus Eggerath communista vicarius praeses ministrorum factus est. Iunio 1947 concilio praesidum ministrorum terrarum Germaniae Monachii interfuit, sed paulo post - 1 Septembris 1947 - propter potestatem communistarum in zonam ab Americanis occupatam fugit. 9 Octobris 1947 Eggerath eius successor creabatur.
Secta Sunnitica
Secta Sunnitica (Arabice أهل السنة ahlu s-sunna 'populus morum') est praeter Siiticam altera atque maior fidei Islamicae, quam inter 85 et 93 centesimas Musulmanorum orbis terrarum sequuntur. Sunna (سنة), vocabulum Arabicum, exemplum quod Machometus praebuit dictis et praeceptis suis significat.
Quanti momenti Siitis est successio imamorum, tanti Sunnitis erat successio calipharum. Quod autem non ad traditionem attinet et consuetudines, sed ad ipsas fidei doctrinas, minus inter ambas religionis varietates interesse videtur quam inter ecclesias Catholicas et reformatas.
A morte Machometi usque ad finem imperii Ottomanici, summam inter Sunnitas auctoritatem habebat calipha, quam nostris diebus exercent infiniti divinitatis Islamicae doctores (علماء ʿulamāʾ).
Leo Cogniet
Leo Cogniet (natus Lutetiae die 29 Augusti 1794 – ibidem mortuus est die 20 Novembris 1880) fuit pictor Francicus maxime momenti  aetate neoclassica. et aevi Romantici.
Scrobipalpula
Scrobipalpula est genus papilionum familiae Gelechiidarum. Taxon a Povolný anno 1964 erectum est.
Reges Gallaeciae
Regnum Gallaeciae fuit pars regni Legionis. Saepe reges regnum inter filios divisuerunt, sed Gallaecia nunquam longo sine Legione regnum fuit.
Eduardus Maunde Thompson
Eduardus Maunde Thompson (natus anno 1840; mortuus 1929), palaeographus, fuit bibliothecarius principalis Musei Britannici ab anno 1888 usque ad 1909; ab anno 1898 habuit et titulum directoris eiusdem musei. Fuit inter conditores Academiae Britannicae anno 1902 et praeses Academiae ab anno 1907 1909 usque.
Uloa
Uloa nominatur:
Ioannes Ludovicus Ernestus Meissonier
Ioannes Ludovicus Ernestus Meissonier  (natus Lugduni die 21 Februarii 1815 – mortuus est Lutetiae die 31 Ianuarii 1891) fuit pictor  Francicus maxime momenti ab anno 1850 usque ad annum 1860.
Eduardus Augustus Bond
Eduardus Augustus, vulgo Edward Augustus Bond (natus in oppido Hanwell Middelsexiae die 31 Decembris 1815; mortuus die 2 Ianuarii 1898) fuit bibliothecarius principalis Musei Britannici ab anno 1873 usque ad 1888 et recensor textuum Anglosaxonicorum.
Scrobipalpula omicron
Scrobipalpula omicron est papilio familiae Gelechiidarum, qui a Povolný anno 1987 descriptus est. Endemicus est in Argentina.
Suniefredus
Suniefredus (mortuus 693) fuit maior Gothus et usurpator regni Egica regnante. Is cum Theodomiro, duce Carthaginensi, et ceteris maioribus contra Egicam insidias fecerunt ob proscriptiones regis contra familiam Ervigii.
Tunc, anno 692, Sisbertus, metropolitanus Toleti, regem Toleti occidere conatus est. Egica in Caesaraugustam effugiente, Sisbertus Toleti a coniuratis coronatus est. Nihilominus, Egica cum copiis anno 693 e Tarraconense ad Toletum profectus est: rebelles in proelio superavit, et Toletum obsidione clausit.
Gustavus Adolphus Lehmann
Gustavus Adolphus Lehmann (natus Tremoniae die 28 Augusti 1942 ) est rerum gestarum scriptor Germanicus.
Cratippus Atheniensis
Cratippus (Graece ; mortuus circa annum 375 a.C.n.) fuit rerum gestarum scriptor et, secundum nonnullos, Hellenicorum Oxyrhynchiorum auctor.
Flagler Comitatus
Flagler Comitatus (Anglice:  Flagler County) est Floridae comitatus in Civitatibus Foederatis Americae 49832 incolarum (anno 2000). Comitatus, cuius caput est urbs Bunnell, die 28 Aprilis 1917 creatus est. In hoc comitatu nona pars incolarum (accurate 11.2 %) haud Anglice domu loquitur.
Passio secundum Matthaeum (Bach)
Passio secundum Matthaeum est longissimum oratorium a Iohanne Sebastiano Bach (BWV 244) compositum.
Indigenae Australiani
Indigenae Australiani sunt Australiani Aboriginales et Insulani Freti Torresiani, homines Australiae, a sese saepissime Aboriginales et Insulani Freti Torresiani una appellati, quae notio progenies comprehendit duorum magnorum gregum hominum qui in continente Australiana insulisque circumiacentibus ante colonizationem Britannicum habitabant. Investigatores disputant aetatem cum primi homines in continentem insulasque proximas advenirent. Prima reliqua certe humana in Australia inventa Homo Mungo LM3 et Domina Mungo appellantur, indigenae qui circa 50 000 annos ante praesens vivebant. Recentia indicia archaeologica ex carbone et artifactis explicatis tempus 65 000 annorum ante praesens fortasse repraesentant. Tempus per luminescentiam ascriptum habitationem in Terra Arenaci usque ad 60 000 annorum ante praesens significat. Indicia incendiorum in Australia meridio-occidentali praesentiam hominum in Australia abhinc annorum 120,000 significant, sed haec res investiganda est. Investigatio genetica tempus habitationis usque 80 000 annorum ante praesens significat; alia autem indicia usque ad 100 000 et adeo 125 000 annorum ante praesens suadent.
Varii greges indigenarum Australianorum multas proprietates sociales culturalesque inter se communicant, sed multae variationes manent: alicui enim societati est sua propria morum et linguarum mixtura. Hi greges in Australia hodierna porro in communitates loci divisi sunt. Tempore inventionis et colonizationis Europaeae, indigenae plus quam 250 linguis distinctis utebantur, quarum ab 120 ad 145 fere in usu manent, sed solum tredecim ex iis periclitatae non putantur. Indigenae aboriginales hodie plerumque Anglica utuntur, vocabulis autem locutionibusque aboriginalibus additis, ad linguam Anglicam indigenarum aboriginalium creandam, quae praeterea notabilia linguarum indigenarum phonologiá structuráque grammaticá reliqua exhibet. Eruditi de multitudine indigenarum Australianorum tempore perpetuae colonizationis Europaeae vehementer disceptant, et numeri inter 318 000 et 1 000 000 aestimantur, distributione multitudini hodiernae similes, pluribus indigenis in regione meridio-orientali habitantibus, plerumque secundum Flumen Murrayanum. Ruina multitudinis, plerumque ob morbos post terram ab Europaeis colonizatam, epidemiá variolae coepit, quae post tres annos colonicationis passa est. Trucidationes et bella a colonis Britannicis gesta etiam vastitatem ampliaverunt. Num haec violentia vere genocidium iuste appellari possit est controversia multum disputata.
Ex 1995, vexillum Aboriginale Australianum et vexillum Insulanorum Freti Torresiani inter publica Australiae vexilla perscribuntur.
Post colonos Europaeos in Novam Cambriam Australem adventos, nonnulli indigenae Australiani interpretes et negotiatores facti sunt, quorum Bennelong notissimus ad ultimum vestimenta moresque Europaeos ascivit et ad Angliam peregrinatus est, ubi Georgio III regi introductus est. Alii, praecipue bellatores Pemulwuy, Yagan, et Windradyne, contra advenas Europaeos armis insigniter repugnaverunt.
Novum Laredum
Novum Laredum (Hispanice: Nuevo Laredo) est urbs in civitate Tamaulipae, in Mexico. 355 827 homines ibi habitant.
Historia
Urbs die 15 Maii 1848 condita est, cum pars incolarum Laredi, quod tum pars Texiae erat et eo anno pars CFA facta esset, constituit, ut Mexicani manerent. Qui in altera ripa fluminis Rio Grande Novum Laredum comdiderunt.
Ioannes Alaux
Ioannes Alaux (natus Burdigalae die 15 Ianuarii 1786 - mortuus est Lutetiae die 2 Martii 1864) fuit pictor  Francicus qui multos annos Romae operam dedit et ergo etiam “Romanus” appellatur (Francice Le Romain”)
Huldericus Mühe
Huldericus Mühe fuit illustris actor Germanicus, qui pelliculae Das Leben der Anderen gratia magnum exitum habuit etiam extra Germaniam enimvero paulo ante mortem cancro stomachi.
Vladimirea
Vladimirea est genus papilionum familiae Gelechiidarum. Taxon a Povolný anno 1967 erectum est.
Species
Generi sunt saltem quattuordecim species:
Agonochaetia
Agonochaetia est genus papilionum familiae Gelechiidarum. Taxon a Povolný anno 1965 erectum est.
Species
Generi sunt saltem septem species:
Gadsden Comitatus
Gadsden Comitatus (Anglice:  Gadsden County) est Floridae comitatus in Civitatibus Foederatis Americae 45087 incolarum (anno 2000). Comitatus, cuius caput est urbs Quincy, die 24 Iunii 1832 creatus est. In hoc comitatu decima quinta pars incolarum (accurate 7.4 %) haud Anglice domu loquitur.
Gelechiidae
Gelechiidae sunt familia papilionum ordinis Lepidopterorum. Nomen ferunt permagnae superfamiliae Gelechioideorum, minime investigatae, et familiae taxinomia est summe controversa. Haec heterocera plerumque sunt perparva, alisque angustis et fimbriatis. Larvae plurimarum specierum in variis plantarum partibus internis vescuntur, aliquando gallas efficientes. Pseudotsuga est hospes multarum specierum familiae, praecipue generis Chionidis, quod ergo est magis varium in America Septentrionali quam alibi.
Ante saeculum vicensimum exeunte, plus quam 900 genera cum plus quam 4500 specierum hic posita sunt, cum 650 fere generibus ab America Septentrionali sola notis.
Multae species sunt pestes agriculturae, inter quas:
Taxinomia
Subfamilia Anacampsinae Bruand, 1850
Subfamilia Apatetrinae Meyrick, 1947
Subfamilia Dichomeridinae Hampson, 1918
Robertus Deprez
Robertus Deprez Geldoniensis, civitate Belga, est medicus et scriptor poetaque Latinus.
Dicksonia
Dicksonia est genus pteridophytorum familiae Dicksoniacearum et ordinis Cyathealium. Habetur planta ad Cyatheam cognata, sed antiquior, originem aevis Iurassico et Cretaceo habens. Fossilia caules, pinnulas, et sporas comprehendunt.
Generi sunt 20–25 species, a Mexico ad Uruguaiam et Tsiliam, Sanctam Helenam, Novam Zelandiam, Australiam, Indonesiam, Novam Guineam, et Philippinas distributae. Novae Guineae est maxima diversitas, quinque specierum.
Genus primum a Carolo Ludovico L'Héritier de Brutelle anno 1788 descriptum est, ex Iacobo Dickson appellatum, botanistá et viro qui hortum egregie colebat.
Gelechiidae
Taxinomia
Subfamilia Thiotrichinae Karsholt, Mutanen, Lee & Kaila, 2013
Genera incertae sedis
Vaticanus
Vaticanus seu Vaticanum potest esse:
Ianus Di Censo
Ianus Di Censo, sive Ianus Censorius (1928-1999) fuit scriptor Latinus natione Italus. Etiam fautor erat linguae esperanticae.
Gilchrist Comitatus
Gilchrist Comitatus (Anglice:  Gilchrist County) est Floridae comitatus in Civitatibus Foederatis Americae 14437 incolarum (anno 2000). Comitatus, cuius caput est urbs Trenton, die 4 Decembris 1925 creatus est. In hoc comitatu minima pars incolarum (accurate 4.2 %) haud Anglice domu loquitur.
Queretarum (civitas)
Queretarense Seminarium notissimum est inter Mexici scholasticos.
Index fluminum
Hic est index fluminum, sed vide etiam indicem fluviorum (Germaniae), flumina Italiae et hydrographiam Hispanicam.
Iulius Caesar (Shakesperius)
Iulius Caesar (Anglice: Julius Caesar) est tragoedia Gulielmi Shakesperii, anno fere 1599 composita sed primum in editione in folio (titulo Mr. William Shakespeares Comedies, Histories & Tragedies) anno 1623 edita. Fabula est coniurationis de C. Iulio Caesare necando. Fontes historici principales huius tragoediae fuerunt vitae "Iulii Caesaris" aliorumque a Plutarcho scriptae, quas Shakesperius in versione Thomassi North perlegit.
Cursarius
Cursarius (-i, m.) sive Corsarius (-i, n.) est navigator qui mittitur, praecipue a rege aut praefecto, ad naves portusque hostilium civitatum raptandos. Nomen venit a "littera cursus", per quam rex navigatori antiquis temporibus permittebat ut naves mercatorias inimicas captaret atque vastaret. Onera dein carpta, merces partim ad regem, partim ad cursarium et eius nautas pertinebat. Saeculis sexto decimo ac septimo decimo, complures cursarii, navibus armatis, ad mare Mediterraneum, Americam, Africamque raptandi causa proficiscebantur. Erant cursarii Anglici, sed etiam Francici et Mauri.
Ioannes Winter Jones
Ioannes, vulgo John Winter Jones (natus apud Lambeth Londinii anno 1805; mortuus apud Henley-on-Thames die 7 Septembris 1881), filius et nepos scriptorum, philologus ipse et recensor, fuit bibliothecarius principalis Musei Britannici ab anno 1866 usque ad 1873.
Ioannes Winter Jones, e stirpe Cambrico ortus, munus iuxta Commissionem Caritatum Londinii accepit ibique operam dedit usque ad annum 1837; postea in bibliotheca Musei Britannici laboravit, directoribus Henrico Ellis et Antonio Panizzi, cui in praeparatione regularum catalogizationis Ninety-One Cataloguing Rules adiuvit. Jones ipse, successor Panizzi, museum et bibliothecam direxit ab anno 1866, quo tempore aedificia collectionibus naturalibus destinata (nunc Museum Britannicum Historiae Naturalis) in pago suburbano constructa sunt.
Jones fuit vice-praeses Societatis Antiquariorum et ab anno 1877 praeses Adsociationis Bibliothecariae. Volumina tres pro Societate Hakluyt recensuit, inter quae reperimus opera Ludovici Vertomanni et Hakluyti ipsius; opus etiam Poggii Bracciolini de Indiis nuper inventis Anglice vertit.
Franciscus Bordes
Franciscus Bordes (Francogallice François Bordes; natus in Rives Oltis et Garumnae die 30 Decembris 1919; mortuus in Tucson die 30 Aprilis 1981) fuit geologus et archaeologus atque mythistoriarum rerum futurarum scriptor (pseudonymo Francis Carsac utens) Francicus.
Rita Hayworth
Rita Hayworth (nata Margarita Carmen Cansino in Urbe Novo Eboraco die 17 Octobris 1918; mortua in Urbe Novo Eboraco die 14 Maii 1987) fuit actrix cinematographica et saltatrix Americana. Nota praecipue est pellicularum gratia: Cover Girl, Gilda et The Lady from Shanghai.
Anno 1949 Rita Hayworth illustri Prince Aly Khan nupsit, sed iam anno 1953 cum eo divortium fecit.
Anno 1999, Americanum Pellicularum Institutum in AFI's 100 Years… 100 Stars programmate Hayworth novam ab summa omnium temporum stella feminea numeravit.
Apologetica
Apologetica (Graece apologetikos < ἀπολογία "defendens loqui, defensio") est disciplina doctrinarum religiosarum per disputationem sermonemque ordinatum excusandarum vel defendendarum. Primi scriptores Christiani (circa 120–220), qui suam fidem contra reprehensores defendebant, suas opiniones aliis suadentes, apologetae Christiani appellabantur. Saeculo vicensimo uno, apologetica cum disceptationibus de religione theologiaque saepe coniungitur.
Etymologia
Vocabulum apologetica ex vocabulo Graeco ἀπολογία derivatur. In iurisprudentia Graeciae classica, accusator κατηγορία ('crimen') nuntiabat, cui reus vicissim per apologiam respondebat, defensionem appellatam. Apologia erat oratio vel explicatio ad crimina refutanda adhibita. Exemplum notissimum ex antiquitate classica fortasse est defensio Socratis in Apologia Socratis a Platone descripta.
Patricius de Mac-Mahon
Patricius de Mac-Mahon (natus in familia antiquitus ex Hibernia oriunda in Sully die 13 Iulii 1808 - obiit in Montcresson die 16 Octobris 1893) vir militaris Francicus erat. Copias in bello Crimaeano (praecipue in Sebastopolis obsidione atque expugnatione), in Bello Altero de Libertate Italiana et in Bello Germano-Francico duxit. Praeses Rei Publicae Francicae fuit a die 24 Maii 1873 usque ad diem 30 Ianuarii 1879.
Apologetica
Etymologia
Apologetica, quamquam vocabulum in cultura Occidentali ortum est, plerumque ex cultura Christiana, et saepissime cum Christianismo defendendo consociatur, aliquando defensionem ullius religionis in disceptatione publica de religione attingit.
Christianismus
Inter notabiles apologetas recentiores sunt Duglassius Groothuis, Fridericus Copleston, Ioannes Lennox, Walter R. Martin, Dinesh D'Souza, Duglassius Wilson, Cornelius Van Til, Gordon Clark, Franciscus Schaeffer, Gregorius Bahnsen, Eduardus Ioannes Carnell, Iacobus White, R. C. Sproul, Ioannes Hanegraaff, Ravi Zacharias, Alister McGrath, Lee Strobel, Ioscius McDowell, Petrus Kreeft, G. K. Chesterton, C. S. Lewis, Gulielmus Lane Craig, J. P. Moreland, Hugo Ross, David Bentley Hart, Gary Habermas, Normannus Geisler Scott Hahn, R. C. Kunst.
Apologetae notabiles intra Ecclesiam Catholicam sunt Robertus Barron, G. K. Chesterton, Scott Hahn, Patricius Madrid, Kennethus Hensley, Carolus Keating, Ronaldus Knox, Petrus Kreeft, Ioannes Henricus Newman.
Notabiles Ecclesiae Iesu Christi Diebus Ultimis Sanctorum apologetae excusationem Mormonismi vehementius dixerunt, inter eos primi ecclesiae duces Parley P. Pratt, Ioannes Taylor, B. H. Roberts, Iacobus E. Talmage, et recentiores auctores Hugo Nibley, Orson Scott Card, et Geofridus Lindsay.
Tecophilaeaceae
Tecophilaeaceae sunt parva familia plantarum florentium quae in tropicis Africae Mediae Meridionalisque et Americae Meridionalis Septentrionalisque zonis habitant.
Album (flumen)
Album (Russice Белая, Baschkirice Ағиҙел, Tatarice Агыйдел) est flumen in rebus publicis Baschkiria et Tatarstania Russiae. Circiter 1430 chiliometra patet et in Camam flumen (cuius accola sinistra et maxima est) effunditur. Ad Album urbes Sterlitamachia et Ufa stant. Ufa flumen, quae Baschkirice Nigrum flumen (Karizel) nuncupatur, accola Albi maximus est.
Nomen Russicum Album significat, Tataricum et Baschkiricum Flumen Album vel Rha Album (nam Album et Cama fontes Rha fluminis putabantur).
Antonius Quinn
Antonius Quinn, nomine nativo Manuel Antonio Rodolfo Quinn Oaxaca (Chihuahua in urbe Mexici natus die 21 Aprilis 1915; Bostoniae die 3 Iunii 2001 mortuus) fuit actor cinematographicus. Apud El Paso Texiae, deinde in regione orientali Angelopolitana educatus est, ubi praedicatricem Amatam Semple McPherson auscultavit et admiravit. Iuvenis pugilator erat, sed mox apud Franciscum Lloyd Wright architecturae studuit. Ab anno fere 1936 partes in pelliculis agere incepit.
Aristeae epistula
Aristeae ad Philocratem epistula est libellus mythistoricus et pseudepigraphus ab auctore Iudaeo scriptus qui fortasse saeculo II a.C.n. Alexandriam habitavit.
Formam habet epistulae ab Aristea amico Philocrati missae. Conversionem Bibliorum (sed re vera Pentateuchi tantum) e lingua Hebraica in Graecam narrat, id est, originem versionis "Septuaginta": Demetrium Phalereum bibliothecarium regi Ptolemaeo de Iudaeorum legibus disseruisse; hunc leges Iudaicas interpretandas et in bibliotheca Alexandrina includendas iussisse; interpretes septuaginta, a pontifice Iudaico Alexandriam missos, a rege in symposio per septem dies de religione Iudaica inquisitos; versionem tandem confectam et Iudaeis Alexandrinis viva voce perlectam.
Aristeae epistula fons fuit Flavio Iosepho qui saeculo I p.C.n. de rebus Iudaeorum Alexandrinorum gestis et de conversione Bibliorum Graeca in Antiquitatibus Iudaicis scripsit.
Carolus II (dux Brunsvicensis)
Carolus II (natus 30 Octobris 1804 Brunsvici, mortuus est 18 Augusti 1873 Genavae) fuit Dux Brunsvici ab anno 1815 usque ad annum 1830.
Michael de Unamuno
Michael de Unamuno y Jugo (natus Miguel de Unamuno y Jugo Bilbai in Biscaia die 9 Septembris 1864; mortuus Salmanticae in provincia Salmanticensi die 31 Decembris 1936) fuit progymnasmatista, scriptor mythistoriarum, poeta, scriptor scaenicus, philosophus, professor Graecae rerumque classicarum, et ad ultimum rector Universitatis Salmanticensis Hispanicus. Eius maius progymnasma philosophicum est Del sentimiento trágico de la vida ('De tragica vitae sententia', 1912), et eius mythistoria clarissima est Abel Sánchez: Una historia de pasión ('Abel Sánchez: fabula perturbationis', 1917), quae fabulam Cain et Abel enarrat. Alumnus fuit Universitatis Complutensis Matriti.
De vita
Michael de Unamuno natus est Bilbai in portu Vasconiae, filius Felicis de Unamuno et Salomé Jugo. Lingua Vasconica eum iuvenem tenebat, et cum Sabino Arana de loco in Instituto Bilbaumiano docendi certavit; quod autem certamen victum est a Resurrectione Maria de Azkue, erudito Vasconico.
Unamuno in omnibus genribus maioribus operatus est: progymnasmae, mythistoria, poesi, et theatro, ac modernista ad fines inter genera dissolvendos magnopere enisus est. Eruditi disputant num Unamuno re vera esset socius Aetatis '98, litterario intellectualium philosophorumque Hispanicorum grege ex post facto appellato, qui ad circulum Iosephi Martínez Ruiz (Azorín) pertinebat, qui grex, praeter Azorín, comprehendit Antonium Machado, Ramón Pérez de Ayala, Pium Baroja, Ramón del Valle-Inclán, Ramirum de Maeztu, Angelum Ganivet, et alios.
Unamuno professor philosophiae esse maluit, sed locum academicum vincere non poterat, quia philosophia in Hispania eo tempore aliquando res civilis erat. Potius factus est professor Graecae antiquae.
Unamuno anno 1901 claram acroasin de scientifica litterariaque linguae Vasconicae "inviabilitate" habuit. Secundum Joxe Azurmendi, Unamuno, suis sententis civilibus de Hispania mutatis, linguam Vasconicam reiecit.
Praeter eius scripta, Unamuno partes magni momenti in intellegente Hispaniae vita egit. Rector bis meruit Universitatis Salmanticensis: ab 1900 ad 1924 et ab 1930 ad 1936, turbulento socialis civilisque eversionis tempore. Annis 1910 et 1920, factus est unus ex ardentissimis scriptoribus qui liberalismum Hispanicum suadebant. Quem liberalismum cum Bilbao sua patria conexere solebat, portu qui per commercium nexusque cum mundo civilizato, Unamuno credebat individualismum et cosmotheoriam liberam confirmare, contra Carlisticum animi angusti traditionalismum. Anno 1912, cum Iosephus Canalejas ab anarchista per insidias interfectus esset, Unamuno Hispaniam culpavit ob inopia "verae factionis liberalis democraticae," annoque 1914, possessores magnarum praediorum ob neglegentiam et ignorantiam reprehendit. Cum aliis scriptoribus et homines intellegentes, sicut Benito Pérez Galdós, nationibus foederatis primi belli mundani apertissime favebat, contra rectionis Hispanicae nullam in partem propensio publica habere. Unamuno credebat hoc bellum reapse expeditionem sacram esse, non solum contra bellicosum Germanorum auctoritarianismum, sed contra eorum fautores Hispanicos, atque Alphonsum XIII regem et monarchiam quidem Hispanicam magis magisque petebat.
Denique Michael Primo de Rivera, generalis et dictator, duas cathedras academicas ab Unamuno anno 1924 amovit, obtestationibus aliorum eruditorum Hispanicorum neglectis. Unamuno, ob clamosam dictaturae Primo de Rivera reprehensionem, exsul erat usque ad 1930, primum ad Insulam Planariam relegatus, ad unam ex Canariis Insulis, ubi sua domus nunc est museum, ut sua domus Salmanticae. Ex Canariis ad Franciam effugit, ut in libro De Fuerteventura a Paris enarrat. Post unum annum Lutetiae, Unamuno Hendaye in oppido in terra Vasconica Francica consedit. Ad Hispaniam regressus, post dictaturam Generalis Primo de Rivera anno 1930 casum, rector universitarius iterum factus est. Dicitur ipse Salamanticae primam acroasin post reditum habitam coepisse, dicens, "Hesterno die dicebamus" (Hispanice Decíamos ayer), ut eodem loco dixerat Frater Ludovicus de León, post quattuor annos in carcere, ab Inquisitione coniectus. Post dictaturam Primo de Rivera casum, populi Rem Publicam Hispanicam Secundam instituerunt. Honorem petiit Unamuno candidatus socialisticus, et electus est, postquam magnam protestationem popularem in Platea Maiori duxit, ubi vexillum rei publicae tollit, victoriam feliciter celebrans. Nihilominus, viam mediam assidue colebat, extremas sententias civiles et anticlericas reprehendens.
Unamuno anno 1936 cum Millán Astray generali Nationalista coram populo in universitate iurgavit, cum ambos Astray (cum quo annis 1920 altercabatur) et rebelles vituperavit. Locutionem Viva mors! clamorem militum Legionis Hispanicae, odiosam appellavit, Astray Hispaniam debilitari velle indicans. Unus rerum gestarum scriptor scribit eius alloquim esse "notabile virtutis moralis factum."
Unamuno erat lusophilus notissimus, impiger culturae, litterae, historiaeque Portugalliae doctus existimator Hispanicus suae aetatis. Credebat Hispanos maximos litterarum Lusitanicarum auctores discere debere, et pariter auctores litterarum Cataloniae. Etiam foederalismo Iberico favebat.
Unamuno erat unus ex nonnullis eruditis inter bella mundana, cum Iuliano Benda, Carolo Jaspers, Ioanne Huizinga, et Iosepho Ortega y Gasset, qui irruptioni ideologiae in intellegentem cultura Occidentalis vitam resistebant.
Philosophia
Philosophia Michaelis Unamuno non erat systematica, sed omnia systemata negavit et fidem in se affirmavit. Rationalismus et positivismus eum tenebant, sed iuvenis commentarios scripsit qui eius amorem socialismi monstrant, cum eius anxietate ob res Hispanicas quae illo tempore obtinebant. Notio magni momenti fuit "intrahistoria," qui Unamuno credebat historiam optime intellegi posse per parvas hominum anonymorum historias, potius quam eventus maiores, sicut bella et pactiones politicas.
Saeculo undevicensimo exeunte, Unamuno discrimen religionis patiens, philosophiam positivisticam reliquit; tum saeculo vicensimo ineunte, suam cogitationem propriam creavit, ab exsistentialismo motam. Vita est tragica, secundum Unamuno, quia scimus nos morituros esse. In libro Del sentimiento trágico de la vida (1912), qui fidem a ratione distinguere conatur, dixit: "Inter homines carnosos osseosque fuerunt exempla nota hominum quibus est hic tragicus vitae sensus. Nunc memini Marci Aurelii, Sancti Augustini, Pascalis, Russavii, René, Obermann, Thomson, Leopardi, Vigny, Lenau, Kleist, Amiel, Quental, Kierkegaard—homines sapientiá onerati, potius quam scientiá."
Origami
Unamuno, qui a pueritia ad ultimos dies moribundos chartam plicare solebat, in nonnullis operibus philosophicas Platonismi, scholasticismi, positivismi, reique scientiae contra religionem sententias ironice expressit per exemplaria origami, praecipue rationis Hispanice papiroflexia vel pajarita appellatae. Etiam linguista (professor Graecae), vocabulum excogitavit cocotología ad artem chartae plicandae describendam. Post librum Amor y pedagogía ('Amor et paedagogia', 1902) finitum, addidit, voce unius ex fabulae personis, "Notas de commentatione de cocotologiá" (Hispanice Apuntes para un tratado de cocotología).
Poesis
Ars poetica Unamuno erat modus quaestionum spiritualium exprimendarum. Sua themata in poesi, ut in aliis eius fictionis operibus, erant anxietas spiritualis, dolor a Deo tacito commotus, tempus, mors. Metrum poeticum eum semper tenebat, et, quamquam sua prima poemata rimam neglegebant, rimá uti coepit senex. Inter eius praestantia opera poetica sunt:
In pelliculis
While at War ('Belli tempore'), pellicula anni 2019, Unamuno (partibus a Karra Elejalde actis) inter 18 Iulii 1936 et mortem pingit.
Sterlitamachia
Sterlitamachia (Russice Стерлитамак, Baschkirice Стәрлетамаҡ) est urbs Baschkiriae. In ripa Albi fluminis patet, ubi Sterlja in Album influit, et nomen urbis Baschkirice Sterljae ostium significat. Incolas anno 2017 habebat 280 233.
Historia
Sterlitamachia, locus appulsui navium aptus, quibus negotiatores ex Iletsk urbe salem vexerunt, a Sabba Nicephori filio Tetjušev mercatore anno 1766 condita est. Appulsus Aškadaricus tum nominabatur. Anno 1773 a rebellibus Aemiliani Pugačëv capta erat, qui anno proximo expulsi sunt. Anno 1781 Sterlitamachia in numerum urbium inclusa est. Caput circuli gubernii Orenburgensis erat. Tempore Belli civilis Bohemi albi anno 1918 Sterlitamachiam ceperant, sed ab Exercitu Rubro expulsi sunt. Anno 1919 exercitus Alexandri Kolčak Sterlitamachiam occupaverunt, sed et illi expulsi sunt. ab anno 1919 ad annum 1922 Sterlitamachia caput rei publicae Baschkiriae fuit.
Sophora
Sophora est genus plantarum familiae Leguminosae secundum descriptionem Linnaei anno 1753.
Peterhofium
Peterhofium vel Petri aula (Russice Петергоф, Petergof ) est urbs in Russia, in litore Sinus Finnici situm inter Strelnam et Oranienbaumium, pars Petropolis. Anno 1704 ut arx conditum, Peterhofium anno 1762 factum est urbs. Circa 65 milia incolarum habet (anno 2003).
Urbi sita est eiusdem nominis habitatio praeterita imperatorum Russiae, monumentum clarum architecturae ac hortorum culturae, quod ab anno 1918 museum est.
Peterhofium est valens sedes culturae et scientiae. Ibi sunt nonnullae facultates Universitatis Petropolitanae aliaque instituta educationis.
Nympha
Nympha (Graece νύμφη 'sponsa, puella, nympha') in mythologia Graeca est creatura divina, formam feminae nubilis gerens, saepe loco quodam conexa; sunt seu solitariae sive sectatrices deorum (inter quos Dionysi, Hermis, Panis) et dearum (saepius Artemidis). Inter nymphas enumerantur Amalthea, Echo, Egeria, Hesperides, Oreades, Dryades (nymphae arborum), Hamadryades, Alseides, Meliae, Naiades (nymphae fluminum), Nereides (nymphae aquaticae), Oceanides, Hyades, et Pleiades.
Fratres Lumière
Fratres Lumière, Augustus (1862-1954) et Ludovicus (1864-1948), filii Antonii Lumière chemici, cinematographi inventores fuisse dicuntur. Erant institutores in photographicis et auctores incepti nominati "Domitor", postea "Cinematographe"; ad imitandum Thomam Edinson etiam "Kinétoscope de projection" nuncupabatur.
Nympha
Ars
In Prometheus vinctus, tragoedia Graeca ab Aeschylo scripta, chorus ex Oceanidibus constat.
In artibus nymphae ut pulchrae puellae, saepe nudae aut coronatae cum floribus, effinguntur. Pictores nymphas aquaticas cum doliis aut urnis depinxerunt, exempli causa Ioannes Augustus Dominicus Ingres pictor Francogallicus qui tabulam Fontem pinxit. Tabulae praeclare a Titiano Vecellii, Henrico Siemiradzki, Arnoldo Boecklin, Gulielmo Adolpho Bouguereau, Ludovico Ricardo Falero et aliis pictoribus factae sunt. Aetate moderna, sculptores ut Laurentius Bartolini statuas de nymphis sculpserunt. Ioannes Gulielmus Waterhouse pictor Anglicus tabulam de historia Hylae, iuvenis Argonautae ab Hamadryadibus rapti, anno 1896 pinxit.
Fratres Lumière
Opera et gravitudo
Pater Claudius Antonius Lumière apud zoographum Augustum Constantin edidicit quemadmodum inscriptiones pulchre pingerentur. Anno 1860 quaestuarius independens Vesuntione laborabat a photographica arte recentissima captatus. Anno 1870 familia Lugdunum iit ubi hominum effigies photographice aeternitati tradidit. Temptavit gelantinae tabulas siccas creare antequam a filio Ludovico auxilium peteret. Quinque mensibus post tabula multo melior vendebatur quam photographi omnes habere volebant. Anno 1882 Ludovicus et Augustus iugiter tales tabulas fabricare coeperunt itaque consilium patris impleverunt. Anno 1894 tabularum plus quam quindecim milliones confectae sunt mercennariis tricentesimis. Eodem anno Kinetoskop ex America advenit. Fratres Lumière die 22 Martii 1895 cinematographium suum ostenderunt circulo electo Societatis industriae nationalis promovendae, i.e. pelliculam quandam de operariis fabricam exeuntibus. Praesentatio altera die 10 Iunii 1895 facta est in congressu Societatis photographicae Francogallicae: spectabantur pelliculae octo breves e.g. de chrematisterio Lutetiensi, de fabris, de piscatoribus, de incendio, de ientaculo.
Die 28 Decembris 1895 in Cafeo grandi ad Cappucinorum strata totius mundi prima praesentatio cinematographica publica habita est ubi pelliculae decem breves dabantur. Extra Lutetiam Kalendis Martiis 1896 Bruxellensis in Venaliciis regiis ostensio facta est. Quod initio fuit multarum ostensionum. Post minutas viginti spectaculum finitum erat. Pellicula brevis L'enfant au ballon anno 1896 confecta est. Anni 1905 mense Februario fratres Lumière pecunia satisfacti in diploma inventionis renuntiaverunt in favorem Caroli Pathé qui rerum cinematographicarum machinalium inductionem promoverunt.
Fratres Lumière anno 1907 tabulas autochromaticas pro photographematibus multicoloribus vulgo notas fecerunt, quarum emolumentum ex anno 1903 egerant. Technicam autem iam anno 1893 Henricus Iosephus Joly excogitaverat. Fabricatio ista anno 1932 terminata est, cum emulsiones photographicae meliores quae e.g. domus quaestuariae Agfa et Kodak Kodachrome ex anno 1914 excogitaverant.
Traditio
Operum plus quam quattuordecim milia quas fratres Lumière fecerunt, anno 2005 patrimonium mundanum esse UNESCO declaravit. In eos honorem nomitatus est mons Lumière Peak in Antarctica. Institutum Lumière Lugdunensi in tribu Monplaisir cinematea duo habet, centrum documentarium, conclavia institutionis; in villa eorum autem museum institutm est.
Competitio (non commercialis)
Praecursor pelliculae cinematographicae etiam Ottomar Anschütz habetur cum imaginibus suis rapidissimis chronophotographicis. Ioannes Amatus LeRoy dixit se mense Februario 1895 ante plus quam viginti hospites proiectionem pelliculae apparatu proprio fecisse. Anno 1895 ubique multae imagines moventes ostendebantur: id fecerunt e.g. Thomas Armat et Carolus Franciscus Jenkins Vasingtoniae, Woodville Latham Neoeboraci et Robertus Gulielmus Paul Londinii. Etiam frates Skladanowsky - qui iam Kalendis Novembribus 1895 bioscopo suo Berolini in theatro varietatum Wintergarten pelliculam monstraverant - spectaculo fratrum adfuerunt.
Ius consuetudinis
In iure inter civitates et gentes est fons non scriptum eius species ius, sicut agnoscetur articulis 38 statutis Tribunalis internationalis Hagense (i.e. Statutum Iudicii inter Civitates) a nationibus Terrae. Alteri fontes pacta inter civitates, et praecepta ius civitatium togatarum sunt. Omnes nationes terrae in concordia sunt quod ius consuetudines fons ius civitarum est, sed non omnes in concordia sunt super quibus regulis in corpore ius consuetudinis sunt. Antequam regulam ius consuetudinis potest esse creatam, duas condiciones neccese est explere: prima, quod civitates sicut regulam factitent. Secunda, qoud illa acta ab opinione iuris sive necessitatis sint.
Mandragora
Mandragora (m.) est planta familiae Solanacearum.
Insula Wake
Insula Wake est atollum in Oceano Pacifico Septentrionali inter Honolulu et Guamam situm, territorium inconstitutum Civitatum Foederatarum Americae, quam Officina Rerum Insularum in Parte Interiori Civitatum Foederatarum Americae administrat. Litus est 12 milia (19 chiliometra longum. In usum statisticum, Wake habetur una ex Insulis Longinquis Minoribus Civitatum Foederatarum.
Mandragora
In historia humana Mandragora multipliciter adhibetur. Apparet in Bibliis Hebraicis, in magia antiqui et medii aevi, et in perplurimis litteris poeticis fictionibusque (etiam in libris de Harrio Pottere, quos scripsit J.K. Rowling).
Hyoscyamus
Hyoscyamus (nomen a Carolo Linnaeo anno 1753 statutum) est genus plantarum florentium quod undecim species comprehendit.
Rongelap
Rongelap est atollum in Micronesia et municipium in Republica Insularum Marsaliensium. Atollum consistit in 61 insulis minimis, quae superficiem fere 3 milium peduum quadratorum (8 km²) coniunctim habent. Lacuna 388 milia peduum quadratorum (1000 km²) continet. Atollum prope situm probationum bombae hydrogenae nominis "Castle Bravo" in atollo Bikini anni 1954 iacet. Quod pullutionem radioactivitatis pupulis ac nave Iaponiae "Daigo-hukuryūmaru" die 1 Martii 1954 dedit.
Henricus Christianus Boie
Henricus Christianus vulgo Heinrich Christian Boie (natus die 19 Iulii 1744 Meldorf in Dithmarsia, mortuus ibidem die 3 Martii 1806) scriptor et editor Germanus fuit. Eius filius Henricus Boie zoologus illustris fuit.
Vita
Studiis iurisprudentiae Ienae perfectis anno 1769 Gottingam petivit et anno 1776 secretarius praefecturae militaris Hannoverensis creatus est. Anno autem 1781 quaestor Danicus ad Meldorf erat. In Alma Matre anno 1770 una cum Frederico Gulielmo Gotter primum almanachum Germanicum Musis dicatum condiderat, »Musenalmanach«, quod periodicum officale societatis poeticae Göttinger Hainbund fuit.
Gotter urbem deserente rem annis inter 1771 et 1775 solus moderabatur. Postea una cum Christiano Gulielmo de Dohm (annis inter 1776 et 1777; tunc denuo solus moderatur fuit) periodicum »Deutsches Museum« disponebat, quod e periodis culturalibus contemporaneis diversitate argumentorum et sapientia eminebat.
Daniel Charms
Daniel Ioannis filius Charms (Russice Даниил Иванович Хармс, tr. Daniil Ivanovič Charms, vero nomine Ювачёв, tr. Juvačëv; 30 Decembris 1905 – 2 Februarii 1942) fuit poeta et scriptor Russicus Sovieticus qui de absurditate scripsit more futurismo surrealismo. Grex litterae avant-garde et modernisti OBERIU (Russice: ОБЭРИУ) decrevit. Et saturas et litteras pueriles scripsit. Saepe in custodia datur ratione operis novis sub regime Stalin et anno 1942 in carcero mortuus est.
Gowin Knight
Gowin Knight (Corringham natus die 10 Septembris 1713; mortuus die 8 Iunii 1772), physicus, fuit bibliothecarius principalis Musei Britannici ab anno 1756 usque ad 1772.
Anno 1745 methodum chalybis fortiter magnetizandi invenit, itaque pyxides nauticas accuratiores confecit; anno 1747 igitur numma Copley Regalis Societatis Londiniensis meruit ob "nonnulla experimenta curiosissima, magnetibus naturalibus necnon arte factis adhibitis, ab eo monstrata". Iam anno 1752 classis Britannica talibus pyxidibus usa est.
Symbolum Nicaenum Priscum
Symbolum Nicaenum a Concilio oecumenico Nicaeno die 19 Iunii 325 editum est. Saepe Symbolum Nicaenum Priscum appellatur, ut a Symbolo Nicaeno Constantinopolitano anno 381 edito internoscatur. Sunt qui dicant confessionem baptismalem ab Eusebio in epistula ad Caesarienses missa descriptam textui Nicaeno subiectam esse. Sunt etiam qui similitudinem textuum negent. Nihilo minus convenit inter omnes symbolum Nicaenum priscum non esse opus conciliare sed in aliqua vetustiore confessione fidei esse conditum. Symbolum fidei Nicaenum praesertim adversus doctrinam Arianam editum est. Itaque aliquot dicta formulae primae sunt addita, quibus divortium fidei Nicaenae cum Arianismo indicaretur.
Ecce textus Graecus symboli Nicaeni prisci dictis anti-Arianis pinguibus litteris indicatis:
.
Hic afferimus textum a Hilario Pictaviensi, qui malleus Arianorum dictus est, Latine conversum:
Dicto confessionali separatim subnexa est exsecratio canonica: "Eos autem qui dicunt: erat quando non erat, et antequam nasceretur, non erat, et quod de non exstantibus factus est, vel ex alia substantia aut essentia, dicentes [creatum, aut] convertibilem et demutabilem Filium Dei, hos anathematizat catholica [et apostolica] ecclesia."
Carolus Morton
Carolus Morton (Charles Morton; natus anno 1716 in comitatu Westmorelandia; mortuus 1799) fuit alumnus Academiae Lugduno-Batavae ub gradum doctoratus medicinae anno 1748 meruit. Officium medici implevit apud Kendal et postea Londinii, ubi ab anno 1754 medicus Brephotrophei meruit. Fuit socius ab anno 1752 Regalis Societatis Londiniensis et secretarius huius societatis ab anno 1760 1774 usque; symbolas edidit in actis societatis de causis motus muscularis voluntarii (1751) et de cognatione scripturae Sinicae cum litteris hieroglyphicis (1768). Fuit sub-bibliothecarius Musei Britannici ab anno 1759; Matheo Maty mortuo, fuit bibliothecarius principalis ab anno 1776 usque ad mortem. Labores eius in opere A catalogue of the Harleian manuscripts in the British Museum, annis 1808-1812 divulgato, videntur.
Fabianus Cancellara
Fabianus Cancellara (natus familia oriunda e Italia apud Wohlen ad Bernam 18 Martii 1981) est birotarius Helveticus, certaminis temporis peritus, ter mundi certaminis temporis singulari victor, et Olympionices. Vicit etiam Circuitum Flandriae, Certamen Lutetia Roubaix (bis), Certamen Mediolano Sanctum Remum, Certamen Tirreno Adriaticum, Circuitum Helvetiae, Certamen Monte Paschi Eroica, et quattuor Circuitus Franciae prologos.
Londinii die 7 Iulii 2007, pro Manu CSC vehens, vicit prologum Circuitus Franciae, certamen temporis singulorum 7.9 chiliometrorum, et ergo obtinuit ius tuniculae flavae gerendae in proxima circuitus statione. Die 10 Iulii, Cancellara vicit tertiam stationem, cursum a vico Waregem in Belgia ad oppidum Compendium in Francia, et gregis ductor in classificatione generali tuniculam flavam retinuit; postea autem tuniculama flavam amisit.
Cancellara in Olympiis anni 2008 clipeum aureum in certamine temporis singulari abstulit.
Anno 2010, pro Manu Saxo Bank certavit.
Musica discothecica
Aliqua carmina R&B decennio 198 ineunte rhythmo saltatorio et synthetizatris usa sunt. Distinctum autem genus factum non est usque ad annum 1974, cum Hues Corporation, Gloria Gaynor aliique cantores suis modis futuristicis genus expolirent. Musica discothecica fastigium suum posterioribus annis septuagenariis adepta est, cum dimidia carminum populo gratissimorum pars discothecica esset. Anno 1977 facta est pellicula Saturday Night Fever (Latine: 'Febris noctis Saturni') de quodam iuvene qui laborando mercedes suas reservat ut discothecae finibus hebdomadis adsit; pellicula erat typica sui temporis fabula, et carmina popularia a Bee Gees composita comprehendit. Id musicae genus factum est moribundum decennio 199 ineunte, quando alia genera eius locum ceperunt. Carmina aetatis discothecicae denuo popularia decennio 200 facta sunt, cum populi nostalgiam culturae decennii 198 sentirent.
Insulae Australes
Insulae Australes (Francogallice: Îles Australes et Archipel des Australes) sunt australissimae insulae in Polynesia Francica, maritima collectivitate Francica in Oceano Pacifico australi. Insulae consistunt in duobus archipelagis.
Caput Insularum Australium est Tubuai.
Vincentius Auriol
Vincentius Auriol (natus in Revel die 27 Augusti 1884; Lutetiae die 1 Ianuarii 1966 mortuus), alumnus universitatis Tolosanae ubi iuribus studuit, fuit causidicus et politicus. Praeses Rei Publicae Francicae primus Quartae Rei Publicae et coprinceps Andorrae a die 16 Ianuarii 1947 usque ad diem 16 Ianuarii 1954 meruit.